joelniklaus/EU_Wikipedias huggingface dataset:
George Everest

Sir George Everest CB FRS FRAS FRGS (4. juuli 1790 – 1. detsember 1866) oli briti maamõõtja ja geograaf. Ta oli aastatel 1830–1843 India peamaamõõtja (Surveyor General of India).

Ta sai sõjaväelise hariduse Marlow's ning liitus Briti Ida-India Kompaniiga. Ta jõudis Indiasse 16-aastasena. Everestist sai Suure Trigonomeetrilise Maamõõtmise juhi William Lambtoni assistent ning aastal 1823 asus ta ise projekti juhtima. Tema suurim panus oli 2400-kilomeetrise meridiaanikaare mõõtmine, mis ulatus India lõunapoolseimast punktist Nepalini. Meridiaanekaare mõõtmine toimus aastatel 1806–1841. Aastal 1830 sai temast India peamaamõõtja, ta läks erru 1843. aastal ning naasis kodumaale.

Aastal 1865 nimetas Kuninglik Geograafiaselts Tipu XV tema auks ümber Mount Everestiks. Seda mäge oldi alles hiljuti hakatud pidama maailma kõrgeimaks tipuks. Ettepaneku mägi Everesti järgi nimetada tegi tema protežee ja mantlipärija Andrew Scott Waugh aastal 1856. Everesti nimi valiti kompromissina, kuna paljude kohalike nimede vahel oli raske valida. Everest ise proovis alguses nimetamist tagasi lükata, kuna tal ei olnud mäe avastamisega mitte mingit pistmist ning ta arvas, et tema nime on hindi keeles keeruline hääldada ja kirjutada.

Viited

Kirjandus
 John Keay. 2000. The Great Arc. London: Harper Collins. ISBN 0-00-257062-9.
 J. R. Smith. 1999. Everest: The Man and the Mountain. Caithness: Whittles Publishing. ISBN 1-870325-72-9.
Dean, Riaz. 2019. Mapping The Great Game: Explorers, Spies & Maps in Nineteenth-century Asia. Oxford: Casemate (UK). pp. 100–123 (Chap.4). .

Välislingid
 https://www.explortheinfinity.com/george-everests-house/
 George Everest Travel Guide, History
 Photographs of Sir George Everest's house and laboratory, in Mussoorie, India
 https://www.theguardian.com/theguardian/from-the-archive-blog/2011/jul/21/mount-everest-name-1856
 http://www.nndb.com/people/583/000195995/
 https://www.historychannel.com.au/this-day-in-history/150th-anniversary-death-sir-george-everest/
 http://www.themodernantiquarian.com/site/530/gwernvale.html
 http://www.megalithic.co.uk/article.php?sid=4060
 https://www.google.co.uk/maps/@51.8641352,-3.1332415,16.08z

Suurbritannia geograafid
Sündinud 1790
Surnud 1866
128. üksik Taga-Karpaatia mägiründebrigaad

128. üksik Taga-Karpaatia mägiründebrigaad (ukraina keeles 128-ма окрема гірсько-штурмова бригада) on Ukraina maavägede väeüksus.

Ajalugu

Sõjategevus Donbassi piirkonnas 
12. novembril 2019 sai brigaadiülem polkovnvik Jevhen Korosteljov Dokutšajevski piirkonnas haavata.

2022. aasta sõjategevus 
Brigaad sõdis 2022. aasta oktoobris Hersoni oblasti põhjaosas.

Autasud 
 2022 - Julguse ja Vapruse Eest

Ukraina kangelane 
  2022 - polkovnik Denõss Tšajuk

Mälestuse jäädvustamine 
 Alates 2016. aastast on Mukatševos 128. brigaadi auks 128. mägijalaväebrigaadi tänav (вулиця 128-ї окремої вулиц гірсько-піхотної бригади).

Vaata ka 
 10. üksik mägiründebrigaad
 23. mägijäägribrigaad

Viited 

Ukraina sõjandus
Evan Ndicka

Obite Evan Ndicka (sündinud 20. augustil 1999 Pariisis) on Prantsusmaa jalgpallur, kes mängib keskkaitsjana Saksamaa kõrgliiga klubis Eintracht Frankfurt.

Ta alustas klubikarjääri AJ Auxerre'is, millega liitus 2012. aastal. Hooajal 2016–17 debüteeris ta Prantsusmaa esiliigas.

2018. aasta juulis sõlmis ta viieaastase lepingu Eintracht Frankfurdiga ja murdis kiiresti klubi põhikoosseisu.

Aastatel 2014–2019 mängis Ndicka Prantsusmaa noortekoondistes.

Ta on Kameruni päritolu.

Viited 

Prantsusmaa jalgpallurid
Frankfurdi Eintrachti jalgpallurid
Bundesliga mängijad
Sündinud 1999
Connor Goldson

Connor Lambert Goldson (sündinud 18. detsembril 1992 Wolverhamptonis) on Inglismaa jalgpallur, kes mängib Šotimaa kõrgliiga klubis Rangers. Ta mängib kõige eelistatumalt paremkaitsjana, kuid teda on kasutatud ka paremkaitsja ja keskpoolkaitsja positsioonil.

Ta alustas klubikarjääri Shrewsbury Townis, debüteerides hooajal 2010–11 Inglismaa tugevuselt neljandas liigas. Hooajal 2013–14 mängis ta lühikest aega laenul samasse liigasse kuuluvas Cheltenham Townis. Hooajal 2014–15 lõi ta Shrewsbury Townis mängides seitse väravat ja aitas klubil tõusta Inglismaa tugevuselt kolmandasse liigasse. Hooajal 2014–15 valiti Goldson lisaks League Two sümboolsesse koosseisu ja Shrewsbury Towni aasta mängijaks.

2015. aasta augustis sõlmis ta nelja-aastase lepingu Inglismaa esiliiga klubiga Brighton & Hove Albion.

2018. aasta juunis siirdus ta Rangersi, kellega sõlmis viieaastase lepingu. Hooajal 2020–21 tuli ta Rangersiga Šotimaa meistriks. Samal hooajal valiti ta liiga hooaja sümboolsesse koosseisu.

Viited

Välislingid 

Inglismaa jalgpallurid
Brighton & Hove Albion FC jalgpallurid
Rangers FC jalgpallurid
Premier League'i mängijad
The Championshipi mängijad
League One'i mängijad
League Two mängijad
Sündinud 1992
Daichi Kamada

Daichi Kamada (jaapani keeles 鎌田 大地 Kamada Daichi; sündinud 5. augustil 1996 Ehimes) on Jaapani jalgpallur, kes mängib poolkaitsjana Saksamaa kõrgliiga klubis Eintracht Frankfurt ja Jaapani jalgpallikoondises.

2015. aastal debüteeris ta Jaapani kõrgliiga klubis Sagan Tosu.

2017. aasta juunis sõlmis ta nelja-aastase lepingu Eintracht Frankfurdiga. Esimesel hooajal sai ta Eintracht Frankfurdi meeskonnas väljakule vaid neljas mängus. Hooajal 2018–19 oli ta laenul Belgia kõrgliiga klubis Sint-Truidense, lüües sel hooajal liigas 15 väravat. Alates hooajast 2019–20	on Kamada kuulunud Eintracht Frankfurdi põhikoosseisu.

Jaapani jalgpallikoondises tegi Kamada debüüdi 22. märtsil 2019 sõprusmängus Colombia vastu. Koondisekarjääri esimese värava lõi ta sama aasta 10. oktoobril MM-i valikmängus Mongoolia vastu.

Jaapani jalgpallurid
Frankfurdi Eintrachti jalgpallurid
Bundesliga mängijad
Sündinud 1996
Priboj

Priboj on linn Serbias Zlatibori ringkonnas. See paikneb Limi jõe ääres.

Asulat mainitakse esmakordselt ajavahemikul 1459–1463, mil see kuulus Osmanite riigi koosseisu.

Viited

Välislingid

Serbia linnad
Zaporižžja Sitš

Zaporižžja Sitš (ukraina keeles Запорозька Січ) oli kasakate autonoomne kindlustatud asula praeguse Ukraina alal 16.–18. sajandil.

Ajalugu 
Ivan Mazepa hetmaniks oleku ajal Zaporižžja Sitš sõltus nii hetmanist kui ka Vene tsaarist, kuid juriidiliselt hetmanile ei allunud ning oli prakikas autonoomne piirkond.

Viited 

Ukraina ajalugu
Vivian Vaher

Vivian-Eha-Viktoria Vaher (sündinud 10. jaanuaril 1943 Tartus) 

Ta õppis aastatel 1963-1968 Tartu Kunstikoolis, mille lõpetas kunstnik-pedagoogina. Pärast seda õppis paar aastat ERKI-s disaini erialal, töötades samal ajal ka Estonia teatri dekoratsiooniateljees. On töötanud ka Riisipere lastekodus käsitöö- ja kunstiõpetajana ning Vanemuise teatris dekoratsioonimaalijana.

Eesti kunstnikud
Eesti kunstipedagoogid
Sündinud 1943
Rauno Kalda

Rauno Kalda (sündinud 7. mail 1987) on eesti bioloog, terioloog.

Ta on õppinud bioloogiat Tallinna Ülikoolis ja Tartu Ülikoolis.

Teoseid
Kalda, Oliver; Kalda, Rauno (2020). Eesti nahkhiirte ränded. Eesti Loodus 8: 58−61.
Kalda, Rauno; Kalda, Oliver; Tamkivi, Karl Hendrik (2020). Kuhu nahkhiired päevaks lähevad? Eesti Loodus 6: 28−32.

Eesti zooloogid
Sündinud 1987
Oliver Kalda

Oliver Kalda (sündinud 7. mail 1987 on eesti bioloog, terioloog.

Ta on õppinud bioloogiat Tallinna Ülikoolis ja Tartu Ülikoolis.

Teoseid
Kalda, Oliver; Kalda, Rauno (2020). Eesti nahkhiirte ränded. Eesti Loodus 8: 58−61.
Kalda, Rauno; Kalda, Oliver; Tamkivi Karl Hendrik (2020). Kuhu nahkhiired päevaks lähevad? Eesti Loodus 6: 28−32.

Eesti zooloogid
Sündinud 1987
Aleksandr Dvornikov

Aleksandr Vladimirovitš Dvornikov (Александр Владимирович Дворников; sündinud 22. augustil 1961 Ussuriiskis) on Venemaa sõjaväelane, aastast 2016 Lõuna sõjaväeringkonna komandör, aprillist 2022 ühtlasi Venemaa n-ö sõjalise erioperatsiooni juht Ukrainas, armeekindral (2020), Venemaa Föderatsiooni kangelane (2016).

Elulugu 
1978. aastal lõpetas Ussuriiski suvorovlaste sõjakooli ja astus Vene NFSV Ülemnõukogu nimelisse Moskva Kõrgemasse Ühisvägede Sõjakooli, mille lõpetas 1982. Seejärel teenis Kaug-Ida sõjaväeringkonnas rühmaülemana, kompaniiülemana ja pataljoni staabiülemana. 1991 lõpetas M. Frunze nimelise Sõjaväeakadeemia. 1992-1994 154. üksikmotolaskurpataljoni komandör. 1995-2000 1. kaardiväe laskurpolgu staabiülem, seejärel komandör. Polgu komandörina osales 1999-2000 Teises Tšetšeenia sõjas, eelkõige rünnakus Groznõile. 2000–2003 Põhja-Kaukaasia sõjaväeringkonna staabiülem, seejärel 19. motolaskurdiviisi ülem. 2005 lõpetas Venemaa Kindralstaabi Akadeemia ja määrati 36. armee staabiülemaks Siberis. 2008-2010 5. armee ülem Kaug-Idas. Jaanuarist 2011 kuni aprillini 2012 Ida sõjaväeringkonna ülema asetäitja. Alates 2012. aasta aprillist Kesksõjaväeringkonna (TsVO) ülema esimene asetäitja, sõjaväeringkonna staabiülem. 9. novembrist 24. detsembrini 2012 - Kesksõjaväeringkonna vägede ülema kohusetäitja. Alates 24. detsembrist 2012 staabiülem - Kesksõjaväeringkonna ülema esimene asetäitja.

Septembrist 2015 kuni juunini 2016 Venemaa Föderatsiooni relvajõudude rühmituse ülem Süüria Araabia Vabariigis. Süürias korraldatud tsiviilelanikkonna julma pommitamiste eest sai ta hüüdnime "Süüria lihunik". Süürias toimepandu eest autasustas Venemaa president Vladimir Putin 17. märtsil 2016 teda Vene Föderatsiooni kangelase kuldtähega. Alates juunist 2016 -Lõuna sõjaväeringkonna ülema kt. 20. septembril 2016 määrati ta Venemaa presidendi dekreediga Lõuna sõjaväeringkonna ülemaks.

Aprillis 2022 nimetas Vladimir Putin ta Ukrainas tegutsevate Venemaa vägede ülemjuhatajaks (nn. Erioperatsiooni juhiks). Teda usutakse olevat 8. aprillil 2022 Kramatorski raudteejaamale tehtud julma raketirünnaku taga, milles hukkus üle 50 tsiviilisiku. USA eruadmiral James Stavridis: "Tema on see pätt, kelle Vladimir Putin kutsus Süürias linnasid nagu Aleppo maatasa tegema. Ta on kogu selle perioodi jooksul kasutanud terrorismi tööriistu, sealhulgas koostööd Süüria vägedega, piinamiskeskusi, süstemaatilist vägistamist, närvimürke. Ta on halvimatest halvim."

Sanktsioonid 
15. märtsil 2019 kehtestas Euroopa Liit talle sanktsioonid seoses kolme Ukraina laeva kaaperdamisele Venemaa mereväe poolt.

Välislingid 
 Eesti Ekspress:   SÕJAPÄEVIK (46. päev) | Süüria lihunik, Kramatorski mõrtsukas – kes juhib Vene vägesid Ukrainas?

Viited

Venemaa Föderatsiooni kangelased
Venemaa Föderatsiooni armeekindralid
Sündinud 1961
Ukraina Rahva Kangelane

Ukraina Rahva Kangelane (ukraina keeles Народний Герой України) on Ukrainas välja antav mitteriiklik autasu.

Ukraina teenetemärgid
Anatolie Nosatîi

Anatolie Nosatîi (sündinud 12. septembril 1972) on Moldova sõjaväelane ja poliitik.

Anatolie Nosatîi lõpetas 1994. aastal Odessa Sõjaväeakadeemia. Alates 1994. aasta juunist teenis Moldova armees. 1994–2000 töötas ta Chișinău Sõjaväekolledžis. Ta oli 2002. aasta oktoobrist kuni 2004. aasta juunini 22. rahuvalvepataljoni ülem. 2005. aasta juulist kuni 2008. aasta aprillini oli kiirreageerimisjõudude ülema asetäitja ja staabiülem. Samal ajal täiendas ta end Ameerika Ühendriikides (Defense Language Institute, 1999. aasta jaanuarist juunini; United States Army Engineer School, 1999. aasta juunist detsembrini; United States Army Command and General Staff College, 2004–2005). Magistrikraadi omandas ta National Defense University's 2012. aastal. 2008. aasta aprillist kuni 2009. aasta jaanuarini oli ta 2. motoriseeritud jalaväebrigaadi staabiülem ja ülema asetäitja. 2009. aasta jaanuarist kuni 2010. aasta juunini oli ta 2010 Moldova maavägede juhatuse ülema asetäitja. 2010. aasta juunist kuni 2011. aasta juunini oli ta Moldova armee strateegilise planeerimise osakonna peastaabi ülem. 2012. aasta juulist kuni 2014. aasta detsembrini oli ta Nosatîi Moldova armee peastaabi operatiivosakonna ülem. 2014. aasta detsembrist kuni 2018. aasta maini töötas ta New Yorgis ÜRO peakorteris rahuvalveoperatsioonide keskuses. Alates 2018. aasta maist kuni 2020. aasta aprillini oli ta Moldova armee peastaabi operatiivosakonna ülem.

Alates 6. augustist 2021 on ta Moldova kaitseminister.

Viited 

Moldova poliitikud
Kaitseministrid
Sõjaväelased
Sündinud 1972
JT Conception

JT Conception (endine Trump Conception) on Janno Trumpi loomingut esitav jazzi, funki, jazzroki ja maailmamuusika piirimail mängiv 10-liikmeline gruuviorkester. Bändi kutsus ta kokku 2015. aasta kevadel ning tänaseks on nad välja andnud 2 plaati: "One" (2016) ja "Wait For It" (2017). 

Oma täidlase bigbändiliku kõla ja intensiivse muusikalise energia poolest peetakse kollektiivi hetkel üheks kõige võimsamaks koosseisuks noores Baltikumi jazzis ning 2019. aastal pälvis JT Conception Aasta Jazzansambli auhinna.

JT Conception on oma tegevusaastatel esinenud rohketel jazzifestivalidel nii Eestis kui naaberriikides: Jazzkaar, Sõru Jazz, Sillamäe Jazz Times, Saulkrasti Jazz Festival, Klaipėda Jazz Festival ja Riia World Jazz Festival.

Liikmed
 Janno Trump - bass, kompositsioonid
 Madis Muul - klahvpillid
 Pent Järve - kitarr
 Dmitri Nikolajevski - trummid
 Caspar Salo - perkussioon
 Danel Aljo - tenorsaksofon
 Keio Vutt - baritonsaksofon
 Allan Järve - trompet
 Jason Hunter - trompet
 Johannes Kiik - tromboon
Oleksandr Pavljuk

Oleksandr Pavljuk (ukraina keeles Олександр Олексійович Павлюк; sündinud 20. augustil 1970 Novohrad-Volõnskõis Žõtomõri oblastis) on Ukraina sõjaväelane, Ukraina kangelane (2022).

Sõjaväeteenistus 
Juhtis 2021—2022 Ühendjõudude operatsiooni. Juhtis 2022. aasta 15. märtsist 21. maini Kiievi oblastiadministatsiooni.

Auastmed  
 2015 – kindralmajor 
 2018 – kindralleitnant

Viited 

Ukraina sõjaväelased
Sündinud 1970
BTR-82

BTR-82 (vene keeles БТР-82) on Venemaal valmistatud soomustransportöör.

Vaata ka 
 BTR-MD Rakuška

Soomustransportöörid
Venemaa relvad
Čelákovice

Čelákovice (saksa keeles Czelakowitz, ka Tschelakowitz) on linn Tšehhis Kesk-Tšehhi maakonnas Praha-východi ringkonnas. Čelákovice asub Elbe (Labe) jõe vasakul kaldal, Praha kesklinnast ligikaudu 24 km idakirdes.

Čelákovice paikneb merepinnast 184 meetri kõrgusel.

Slaavlaste asula oli praeguse Čelákovice kohal juba varakeskajal. Hiljemalt 12. sajandil ehitati siia väiksem puidust linnus. 1300. aasta paiku ehitati samale paigale kivist kindlus. Ürikutes on kuningalinna Čelákovicet esimest korda mainitud 1290. aastal.

Viited 

Tšehhi linnad
Kesk-Tšehhi maakond
Kobarlahingumoon

Kobarlahingumoon on kas õhust heidetud või maapealsest laskeseadeldisest välja lastud lõhkekeha, mis enne sihtmärgini jõudmist vabastab või paiskab välja teatud hulga väiksemaid lõhkekehasid.

Kobarlahingumoona on kasutatud näiteks 2022. aasta Venemaa sissetungil Ukrainasse.

Viited
Kuřim

Kuřim (saksa keeles Gurein) on linn Tšehhis Lõuna-Morava maakonnas Brno-venkovi ringkonnas. Kuřim asub Brno kesklinnast natuke vähem kui 13 km põhjaloodes.

Kuřim paikneb merepinnast 286 meetri kõrgusel.

Kuřimi on esmamainitud 1226. aastal. Kuřim sai alevi staatuse 1570. aastal, kuid kaotas selle hiljem. Teist korda kuulutati Kuřim alevikuks 1785. aastal. Linnaõigused sai Kuřim 1. juulil 1964.

Viited 

Tšehhi linnad
Lõuna-Morava maakond
Ivančice

Ivančice (saksa keeles Eibenschütz) on linn Tšehhis Lõuna-Morava maakonnas Brno-venkovi rinkonnas. Ivančice asub Brno kesklinnast ligikaudu 20 km lääneedelas.

Ivančice vanalinn on alates 1990. aasta novembrist ajalooline linnakaitseala.

Ivančicet on esmamainitud 1221. aastal.

Ivančicest on pärit kunstnik Alfons Mucha ja tennisist Barbora Krejčíková.

Viited 

Tšehhi linnad
Lõuna-Morava maakond
Oktoobri Võit

Oktoobri Võit : Tallinna Masina-Traktorijaama poliitosakonna häälekandja oli 1951–1953 aastatel ilmuv eesti keelne Kose rajooni ajaleht. 

Esimene number ilmus 20. märtsil 1951. aastal oli kahe leheline ning ilmus kaks korda nädalas - igal teisipäeval ja laupäeval. Hinnaks 10 kopikat.

Toimetuseks oli Tallinna Masina-Traktorijaam. Toimetajad - E. Raudsep (1951-1952) ja vastutav toimetaja kohusetäitja K. Vunk (1951), I. Serpe (1953). Algselt trükiti ajalehte Tallinna trükikojas "Kommunist", hiljem 1953. aastal tehti ajalehe väljaandmiseks juba oma trükikoda Kosele aadressile J. Lauristini mnt, 1-a. Trükikoja nimeks oli "Kose Rajooni Trükikoda nr. 28". 21 oktoobril 1953 trükiti ajaleht juba uues trükikojas, kuid ajalehe väljaandmine lõppes juba 25. detsembril 1953. aastal. Kokku ilmus 103 numbrit.

Välislink 

 Digar - Oktoobri Võit

Viited 
Eesti NSV ajalehed
Kose
Kose rajoon
Kõrõlo Budanov

Kõrõlo Budanov (ukraina keeles Кирило Олексійович Буданов; sündinud 4. jaanuaril 1986 Kiievis) on Ukraina sõjaväelane, alates 5. augustist 2020 Ukraina kaitseministeeriumi luure peavalitsuse ülem.

Autasud 
 2022 - Sõjaliste Teenete Rist

Auastmed 
 2021 - brigaadikindral
 2022 - kindralmajor

Viited 

Ukraina sõjaväelased
Sündinud 1986
Paul Rodgers

Paul Rodgers (sündinud 17. detsembril 1949) on Briti-Kanada laulja, laulukirjutaja ja multiinstrumentalist. Ta oli paljude bändide, sealhulgas Free, Bad Company, The Firm ja The Law juhtiv vokalist. Ta on esinenud ka sooloartistina ja teinud koostööd Queeni ülejäänud aktiivsete liikmetega nime all Queen + Paul Rodgers.[1][2] Ajakirja Rolling Stone küsitluses pandi ta "100 kõigi aegade suurima laulja" edetabelis 55. kohale.[3] 2011. aastal sai Rodgers Briti Akadeemia Ivor Novello auhinna silmapaistva panuse eest Briti muusikasse.[4]

Rodgersit on mainitud kui olulist mõju paljudele märkimisväärsetele rokklauljatele. 1991. aastal nimetas John Mellencamp Rodgersi "parimaks rokklauljaks üldse". Eriti meeldis Freddie Mercuryle Rodgers ja tema agressiivne stiil.[3]

Varajane karjäär
Paul Bernard Rodgers sündis Inglismaal Middlesbrough's. Ta mängis bassi[6] bändis nimega The Roadrunners. Algselt oli Colin Bradley esihääl, kuid ta veenis Rodgersi laulma ja bändi eesotsas, kuna teda huvitas eelkõige rütmikitarri mängimine ja tema vanim vend Joe (kes bändi juhtis) toetas seda ideed. Vahetult enne Middlesbrough'st lahkumist Londoni muusikamaastikule muutis bänd oma nime The Wildflowersiks. Selle bändi teised liikmed olid Micky Moody (hilisem Whitesnake) ja Bruce Thomas (hilisem Elvis Costello ja The Attractions).
Kristo Käärmann

Kristo Käärmann (sündinud 3. augustil 1980) on Eesti ettevõtja ja ettevõtte Wise kaasasutaja koos Taavet Hinrikusega. Ta tegutseb peamiselt finantsteenuste valdkonnas. Ta jõudis 2022. aastal esimese eestlasena majandusajakirja Forbes miljardäride edetabelisse. Teda on nimetatud jõukaimaks eestlaseks.

Enne Wise asutamist 2010. aastal töötas ta konsultandina ettevõtetes Deloitte, EGeen ja PriceWaterhouseCoopers.

Kristo Käärmann on lõpetanud  Tallinna Inglise Kolledži ja 2006. aastal Tartu Ülikooli magistriõppe informaatika erialal.

Seotud ettevõtted 
Kristo Käärmanniga seotud ettevõtted (ettevõtted, kus ta omab olulist osalust või kuulub juhatusse).

Eestis kuulub Kristo Käärmann kahe ettevõtte juhatusse:

 Wise Payments Limited Eesti filiaal (registreeritud 24. aprill 2013)
 Kotilda OÜ (registreeritud 5. detsember 2019)

Suurbritannias on Kristo Käärmann seotud 10 ettevõttega:

Viited
Wiki Science Competition

Wiki Science Competition (WSC) on Eesti teadusfoto võistlusest välja kasvanud ülemaailmne teadusfoto võistlus, mida peetakse Vikipeedias. See toimus esimest korda 2017. aastal ja seda peetakse iga kahe aasta järel.

Esimesel korral osales võistlusel enam kui 2200 osavõtjalt ning piltide arv ületas 10 tuhandet.

2017. aastal oli võistlusel viis kategooriat: inimesed teaduses, mikroskoobipildid, mittefotofailid, pildiseeriad ja üldkategooria. 2019. aastal lisandus uue kategooriana loodus ja 2021. aastal astronoomia.

Võistluse korraldaja on Ivo Kruusamägi.

Eesti fotograafid võistlusel 

Eesti juutuuber ja teadusfotograaf Maxim Bilovitskiy võitis 2017. aastal esikoha mittefotofailide kategoorias videoga veepiisa külmumisest temperatuuril -180 °C. Äramärkimist leidis ka Mait Metspalu foto Ester Orasest, kes tõmbas välja hammast Tartu Ülikooli kunstimuuseumile kuuluva muumia suust.

2019. aasta võistlusel oli Maxim Bilovitskiy video üks rahvusvahelisel võistlusel äramärgitud töö. Samal aastal märgiti finaalis ära ka Lauri Kulpsoo ja Tavo Romanni fotod ning Tanel Nooki ja Lennart Lennuki fotoseeriad.

Vaata ka 
 Wiki Loves Monuments
 Wiki Loves Earth

Viited

Välislingid
Võistluse kodulehekülg

Fotokonkursid
Trepimäe laht

Trepimäe laht on Võrtsjärve  siselaht, mis asub Võrtsjärve idakaldal Vehendi külas.  Lahe laius on kuni 2,5 km, sügavus 600 meetrit.

Trepimäe lahte suubub Nigula oja (pikkus 6,1 km). Lahes asuvad  Trepimäe puhkeala ja Trepimäe sadam. 

Lahe kagu rannikul asub Trepimäe kõrgendik.

Trepimäe laht jääb  Natuura 2000 ja Võrtsjärve hoiualale
Elisa Raamat

Elisa Raamat on Elisa Eesti poolt loodud mobiilirakendus, milles on võimalik lugeda ja kuulata nii raamatuid kui ka ajakirju.

Elisa Raamat käivitati aastal 2014 ning see saavutas 2016. aastal “Parima mobiilirakenduse” konkursil rahva lemmiku tiitli.

Rakenduses on kokku üle 4000 raamatu ja ajakirja rohkem kui 200 kirjastajalt.
Prokip Bidasjuk

Prokip Jakovõtš Bidasjuk (ukraina keeles Прокіп Якович Бідасюк; 4. märts 1895 Derhatši – surmaaeg teadmata) oli Ukraina keraamik ja rahvakunstnik, Mežõhirja keraamikakoolkonna esindaja, boitšukisti Vassõl Sedljari õpilane.

Bidasjuk töötas 1940. aastatel Vassõlkivi majoolikatehases tarbekunstnikuna. Tema loominguks peeti algselt keraamilist kukekuju, mis sai kuulsaks pärast 2022. aasta aprilli alguses toimunud Borodjanka pommmitamist, kui tabamuse saanud maja kokkuvarisemisel oli seinas tervena säilinud köögikapp nõudega ja keraamiline kukk selle peal. Hiljem täpsustatud andmete järgi oli tegemist siiski teiste kunstnike loominguga.

Viited

Ukraina kunstnikud
Keraamikud
Sündinud 1895
Surmaaeg puudub
Markariani kett

Markariani kett on suhteliselt kompaktne ja arvukas galaktikate rühm Neitsi galaktikaparves Linnuteest umbes 50 miljoni valgusaasta kaugusel. Maalt nähtuna asuvad keti moodustavad galaktikad ühtlases kaarjas reas ning see on populaarne vaatlus- ja pildistamisobjekt hobiastronoomidele.

Esimesed galaktikad avastas tänapäeval tuntud ketist Prantsuse astronoom Charles Messier 1781. aastal ning need kannavad temanimelises kataloogis tähiseid M84 ja M86. Ülejäänud heledamad liikmed avastas saksa päritolu Briti astronoom William Herschel ning nüüdseks tuntakse neid laiemalt John Emil Dreyeri poolt 1888. aastal kokku pandud uue üldkataloogi (NGC – New General Catalogue) tähistega. Ketti kuuluvad M84 (NGC 4374), M86 (NGC 4406), NGC 4477, NGC 4473, NGC 4461, NGC 4458, NGC 4438 ja NGC 4435. Kett on nime saanud armeenlasest astrofüüsiku Benjamin Markariani järgi, kes avastas 1960. aastate alguses, et enamikul sealsetest galaktikatest on umbes sama liikumiskiirus ja -suund, andes mõista, et tegemist on gravitatsiooniliselt seotud galaktikarühmaga.

Keti heledamaid liikmeid on näha läbi suhteliselt väikese teleskoobi. Selle keskme lähistel asub kaks interakteeruvat galaktikat, NGC 4438 ja NGC 4435, mida nimetatakse ka Markariani Silmadeks. Kaks heledamat elliptilist galaktikat M84 ja M86 moodustavad koos NGC 4388 tähist kandva spiraalgalaktikaga mustri, mida nimetatakse vahel ka Suureks Galaktiliseks Näoks.

Viited 

Neitsi (tähtkuju)
Galaktikasüsteemid
Kost Hordienko

Kost Hordienko (ukraina keeles Кость Гордієнко) oli Ukraina ala kaskate ataman.
95. üksik ründedessantbrigaad

95. üksik ründedessantbrigaad (ukraina keeles 95-та окрема десантно-штурмова бригада, lühendatult 95 ОДШБр) on Ukraina dessantvägede väeüksus.

Ajalugu

2022. aasta sõjategevus 
2022. aasta märtsi alguses vabastasid brigaadi üksused koos 14. üksik mehhaniseeritud brigaadiga Kiievist eemal asuva Makarivi. Üksus võitles 2022. aasta mai lõpus Izjumi piirkonnas.

Struktuur 
 13. üksik Ukraina kangelase polkovnik Tarass Senjuki nimeline dessantpataljon

Galerii

Autasud

Julguse ja Vapruse Eest 
 2022 - 13. üksik Ukraina kangelase polkovnik Tarass Senjuki nimeline dessantpataljon

Viited 

Ukraina sõjandus
Bushmaster

Bushmaster PMV (Protected Mobility Vehicle) on Austraalias valmistatud soomusauto.

Kasutajad

Viited 

Militaarsõidukid
soomusautod
Herman Haluštšenko

Herman Haluštšenko (ukraina keeles Герман Валерійович Галущенко; sündinud 1. mail 1973 Lvivis) on Ukraina jurist ja poliitik. Ta on 29. aprillist 2021 Ukraina energeetikaminister.

Ta sündis aastal 1973 Lvivis. Ta lõpetas aastal 1995 juristina Ivan Franko nimelise Lvivi Rahvusliku Ülikooli. Aastal 2012 lõpetas ta Ukraina Riikliku Rahandus- ja Rahvusvahelise Kaubanduse Ülikooli.

Ta töötas Lvivi prokuratuuris, Ukraina välisministeeriumi õigusosakonnas. Seejärel töötas ta Ukraina välisministeeriumis, oli Ukraina esindaja Euroopa Nõukogu korruptsioonivastase võitluse komitees. Erinevatel aastatel töötas ta Ukraina presidendi sekretariaadi (haldus) osakonna juhataja asetäitjana, alates 2011. aastast Ukraina justiitsministeeriumi kohtuosakonna direktorina.

Aastatel 2013–2014 oli ta "Energoatomi" juriidilise toe tegevdirektor. Maist 2020 kuni 29. aprillini 2021 oli ta NNEGC "Energoatomi" asepresident.

Aastal 2014, pärast "Energoatomist" lahkumist, liitus ta vabatahtlikult Ukraina riigi ja kodumaiste ettevõtete huvide kaitsmise protsessiga rahvusvahelistes kohtutes. Eelkõige tegeles ta Venemaa kohtu alla andmisega Krimmi Autonoomses Vabariigis asuvate suurte Ukraina avalike ja eraettevõtete vara sundvõõrandamise eest. Ta töötas ka juhtivate rahvusvaheliste juristide meeskonnas, mida juhtis Ameerika ettevõte Covington & Burling LLP – ÜRO Rahvusvahelises Kohtus menetletud kohtuasjades kahe terrorismi rahastamise (Donbass) ja rassilise diskrimineerimise (Krimmi) konventsiooni rikkumise eest.

Ta esindas Ukrainat arvukatel läbirääkimistel ja konverentsidel. Ta on Ameerika Rahvusvahelise Õiguse Assotsiatsiooni liige. Washingtonis asuva Rahvusvahelise Investeeringute Lahendamise Keskuse vahekohtunik Ukrainast. Kaasatud ka ISC vahekohtunikuna.

Ta on osalenud paljudes rahvusvahelistes protsessides, sealhulgas nafta- ja gaasitootmise valdkonna energeetikas, tootmise jagamise lepingutes, energiavarade sundvõõrandamises jm.

29. aprillist 2021 on ta Ukraina energeetikaminister.

Isiklikku 
Ta on abielus ning kahe tütre ja ühe poja isa.

Ukraina poliitikud
Energeetikaministrid
Juristid
Sündinud 1973
South China Morning Post

South China Morning Post (lühend SCMP) on Hongkongis paiknev erihalduspiirkonna suurim ingliskeelne päevaleht. Tegemist on ühe olulisema Ida-Aasia ingliskeelse ajalehega, mistõttu on SCMP esmaallikaks suurele osale ingliskeelsest meediast. Kuigi trükiarv on suhteliselt tagasihoidlik 100 000 eksemplari, siis internetikülastusi kaasates loeb South China Morning Posti umbes 50 miljonit lugejat.

Ajalugu 
South China Morning Post asutati 1903. aastal Briti koloniaalvõimu ajastul. 

1997. aastal, kui Suurbritannia võimu Hongkongis Hiina Rahvavabariigile üle andis, lubas Hiina põhimõtet "Üks riik, kaks süsteemi" järgides Hongkongil säilitada tugeva autonoomia, mis väljendus ka ajakirjanduses. Kui muidu oli Hiinas ajakirjandus tugeva tsensuuri all, siis Hongkongi ajalehed säilitasid oma tugeva ja iseseisva ajakirjanduse. Kuigi tollane ajalehe omanik meediamagnaat Rupert Murdoch (kellele kuulus SCMP 1980. aastatest kuni 2000. aastate keskpaigani), oli aeg-ajalt sekkunud ajakirjanike töösse, säilitas ajaleht laias plaanis oma iseseisvuse ja vabadused kuni 2020. aastani.

2000. aastate keskpaigus ostis lehe malaisia miljardär Robert Kuok, kes selle müüs Alibabale 2015. aastal. Alibaba võttis fookusesse SCMP laiendamise sihiga tuua ingliskeelsete lugejateni kogu Hiinas toimuv ning otsiti ajakirjanduspartnereid läänes, sealhulgas olid kontaktivariantideks Politico ja The Atlantic. Koroonapandeemia tõstis lugejate arv tänapäevase 50 miljoni lugejani, kolme aasta jooksul kasvas lugejate arvu kümme korda, kolmandik lugejaid olid Ameerika Ühendriikides. Sellegipoolest on ajaleht hädas kasumi saavutamisega ning Alibaba ajal hakkas SCMP üle võtma Hiina ametlikku arvamust poliitilistel teemadel.

2019.–2020. aasta Hongkongi meeleavalduste ajal kehtestas Hiina enam-vähem efektiivse tsensuuri SCMP üle: ajaleht tutvustas protestijaid kui pahategijaid ja politseid kui kangelasi ning toimetajad muutsid tihti reporterite kirjeldusi rahutustest võimule sobivamaks. 30. juunil 2020 vastu võetud Hongkongi julgeolekuseaduse järel on SCMP kindlalt allutatud Hiina võimule. Võrreldes Hiina ajakirjandusega on SCMP jätkuvalt mitmekesine ja julgemate väidetega, aga avalikke riigikriitilisi sõnumeid ajalehest enam ei leia ning isemeelsemaid ajakirjanikke ajalehe toimetus ei soosi.

Viited
Adam Lowry

Adam Lowry (sündinud 29. märtsil 1993 St. Louisis) on Ameerika Ühendriikides sündinud Kanada jäähokimängija, kes mängib keskründajana NHL-i klubis Winnipeg Jets.

Aastatel 2009–2013 mängis ta Western Hockey League'i klubis Swift Current Broncos.

2011. aastal valis Winnipeg Jets ta NHL-i draftis 67. valikuna. Hooaja 2012–13 lõpus debüteeris ta American Hockey League'is Jetsi tütarklubis St. John's IceCaps. Seal mängis ta kogu hooaja 2013–14. Jetsi põhikoosseisu on Lowry kuulunud alates hooajast 2014–15. Esimese värava lõi ta liigas 21. oktoobril 2014 mängus Carolina Hurricanesi vastu. Debüüthooajal sai ta NHL-is kirja 11 väravat ja 12 väravasöötu. Tema kõige resultatiivsem hooaeg on olnud 2016–17 (15+14).

Tema isa Dave Lowry on jäähokitreener ja endine mängija.

Välislingid 
 Adam Lowry NHL.com lehel
 Adam Lowry hockeydb.com lehel

Kanada jäähokimängijad
Winnipeg Jetsi mängijad
Sündinud 1993
Ants Nisumaa

Ants Nisumaa (sündinud 1. juunil 1944) on eesti kirjanik.

Kunst 

Koolipõlves Ants Nisumaa oma lõbuks ei joonistanud ja noorpõlves tegi mõned graveeringud käekelladele, nagu siis moes oli. Esimesed maalid valmisid 2000. aastal.
Enamasti on põhiteemaks looduse maalimine õlivärvidega ja puidugraveeringud.

Raamatud 

 "Elust enesest" (2011)

 "Sarvetoa jutud" (2020)
Rubik's Revenge

Rubik's Revenge (tõlkes Rubiku kättemaks) ehk 4x4x4 kuubik (ka 4x4 kuubik) on keeruline kuubikukujuline pusle, mis on lõigatud 3 korda mööda igat kolme telge. See sarnaneb Rubiku kuubikule.

4x4x4 kuubiku leiutas 1981. aastal Péter Sebestény ja seda müüdi "Rubiku kuubiku" nime all. 1990. aastatel neid ei toodetud.

1998. aastal patenteeris Chen Seni Li uue mehhanismi oma East Sheeni 4x4x4 kuubiku jaoks (välja antud umbes 2003). 2000. aastal hakkas Meffert müüma vana Rubiku kuubiku mehaanika koopiaid nime all "Cube Masters". Samuti hakkas 2000. aasta lõpus Rubik's uuesti välja andma 4x4 kuubikuid. Alates 2010. aastast on üksteise järel ilmunud teisi kaubamärke eesotsas Shengshou, Dayani ja MF8-ga.

Kuubiku lahendamise maailmarekordiomanik on Max Park USAst, kes saavutas võistlusel Bay Area Speedcubin' 29 PM 2022 üksikaja 16,79 sekundit ja keskmise aja 19,88 sekundit. Eesti rekordid on Kaur Tuule valduses, kes saavutas võistlusel Vilnius Open 2021 ajad 30,89 sekundit (üksiktulemus) ja 34,23 sekundit (keskmine aeg).

Viited 

Mänguasjad
NLAW

NLAW (inglise keeles Next generation Light Anti-tank Weapon, lühendatult NLAW) on Rootsi ja Suurbritannia koostöös valmistatud tankitõrjerelv.

Kasutajad

Vaata ka 
 FGM-148 Javelin
 Stugna-P

Viited 

Juhitavad tankitõrjeraketid
Thomas Waitz

Thomas Waitz (sündinud 16. mail 1973 Viinis) on Austria mahepõllumees, metsamees ja roheliste partei poliitik. Ta oli Euroopa Parlamendi liige 2017. aasta novembrist kuni 2019. aasta Euroopa Parlamendi valimisteni Austrias. Pärast Brexitit 31. jaanuaril 2020 eraldati Austriale veel üks koht, mis talle langes. 1. novembril 2019 valiti ta koos Evelyne Huytebroeckiga Belgia rohelistest (Ecolo, Groen) Euroopa Roheliste Partei kaasesimeheks.

Ta sündis Austrias Viinis. Pärast kooli lõpetamist ja maailmas reisimist asutas ta 1994. aastal koos abikaasaga Steiermargi liidumaa lõunaosas Leibnitzi ringkonnas talu. Nende talu põhisektor on segamets-istutusmets, mis baseerub looduslähedase metsamajandamise teoorial. Nende talu teine fookus on ökoloogiline mesindus; sellel on umbes 70 Kraini mesilaste kolooniat. Farmi kolmas sektor on loomakasvatus: kraini kivilambad ja borderkollid. Borderkollid on koolitatud karjakoerteks. Ta on seotud ka Sloveenias asuva väikese saematerjali tehasega.

Ta oli aastatel 2017–2019 ja uuesti aastast 2020 Euroopa Parlamendi liige.

Isiklikku 
Ta on kolme lapse isa.

Eesti meedias 
 Europarlamendi saadik: Eesti metsamajandamine ei ole jätkusuutlik, lageraie ei ole õige viis

Austria poliitikud
Austriast valitud Euroopa Parlamendi liikmed
Metsandus
Sündinud 1973
Anna Roberta

Anna Roberta Lahesoo (sündinud 9. veebruar 1999) on Eesti baleriin, Eesti Rahvusballeti solist.

Lõpetas 2009. aastal Kaie Kõrbi balletistuudio ning aastal 2017 Tallinna Balletikooli. 

Alates 2017. aastast on ta Rahvusooper Estonia balletiartist, 2020-2022 nooremsolist ja aastast 2022 solist.

Tunnustus 
 2015 The Nordic Baltic Ballet Competition (poolfinaal)
 2016 Grand Prix ja I koht balletikonkurss Liepaja
 2016 III koht Tallinna Rahvusvaheline Balletikonkurss
 2019 Rahvusooper Estonia  aasta kollegipreemia laureaat
 2020 aasta Postimehe "100 nägu" Tõusev Täht
 2020 Eesti Teatri Aastaauhindade nominent balletikategoorias
 2021 aasta MyFitness auhinna “Parim naistantsija” laureaat
 2022 Helsinki International Ballet Competition finalist

Repertuaar 
 Odette/Ottilie, Luikede järv, Toomas Eduri koreograafia 
 Anna Karenina, Anna Karenina, Marina Kesleri koreograafia 
 Tume Ingel, Serenaad, George Balanchine'i kogeograafia 
 Lydia Dachhausen, Õhtused Majad, Tiit Härmi koreograafia 
 Peretütar, Kratt, Marina Kesleri koreograafia
 Sirelihaldjas, Uinuv kaunitar, Toomas Eduri koreograafia 
 Leedi Capulet, Romeo ja Juliet, Toomas Eduri koreograafia 
 Marie Gilot, Picasso, Jevgeni Gribi koreograafia

Välislingid 
 Uute tantsijate tulek Heili Einasto, Postimees 1. juuni 2017
 Delta. Külaline. Rahvusooper Estonia balletifotograaf Rünno Lahesoo
 Andestuse alistav vägi Heili Einasto, Postimees 3. märts 2020
 Estonia alustab Anna Kareninaga TEATER Toimetaja: Valner Valme, ERR Kultuuriportaal 26.08.2020
 Koroonale jalgu jäänud "Anna Karenina" jõuab Estonias lavale  Kristi Helme, Eesti Päevaleht 31.08.2020
 Rahvusballett kuulutas välja uue esitantsija ning nooremsolistid Postimees, Kultuuritoimetus, 6. oktoober 2020
 "Vähem on rohkem" Mõtteid Marina Kesleri "Anna Kareninast"  Anu Ruusmaa ja Evelin Lagle-Nõmm, TEATER. MUUSIKA. KINO 10. oktoober 2020
 Kontrastne ja oivaliselt lõimitud muusikaga "Anna Karenina"  Heili Einasto, Aare Rander, Sirp 16.10.2020
 100 NÄGU: Anna Roberta: paljulubav Eesti oma luik Alvar Loog, Postimees 100 nägu: Tõusvad tähed detsember 2020
 Selgusid teatriauhindade nominendid Toimetaja: Kaspar Viilup, ERR Kultuuritoimetus, 1. märts 2021
 SUUR FOTOVAATLUS | KOROONAPROOV: üksildased tantsijad ja lauljad proovisaalis, sõnateatri trupid arvuti taga ja lavaproovides  Stanislav Moškov, Aigi Viira, Õhtuleht 25.04.2021
 MyFitness Aasta Tantsija auhinna tänavused laureaadid on Anna Roberta ja Ali Urata  Eesti Teatri Agentuur 29.04.2021
 Anna Roberta pälvis Eesti Balletiliidu stipendiumi silmapaistvale tantsijale Eesti Balletiliit 

Eesti balletitantsijad
Sündinud 1999
Smirnoff

Muude kasutuste kohta vaata artiklit Smirnoff (täpsustus).

Smirnoff on viinamark, mis kuulub ja mida toodab Suurbritannia ettevõte Diageo. Smirnoffile pani 19. sajandil Moskvas aluse Pjotr Arsenevitš Smirnov. Seda müüakse 130 riigis ning toodetakse mitmel pool maailmas. Smirnoff toodab lisaks viinale ka maitseviina ja linnasejooke. Aastal 2014 oli Smirnoff maailma enimmüüdud viinamark.

Smirnoffi viin on laagerdamata valmistatud P. A. Smirnovi välja töötatud traditsioonilisel filtreerimismeetodil. Retsepti nr 21 lõi Smirnovi poeg Vladimir pärast oktoobrirevolutsiooni ajal Venemaalt põgenemist.

Vaata ka
 Viinasõda

Viited

Välislingid
 Smirnoff Company website
 Smirnoff Vodka on thebar.com UK, owned by Diageo
 Smirnoff and Smirnov back together (28 February 2006)
 Smirnoff and Smirnov battle it out in Russia's vodka wars (28 November 1997)
 Linda Himelstein Author of a book about Smirnoff (the original founder)
 Yes, Olga, There is a Mr. Smirnoff:  The Odd History of Smirnoff Vodka

Viin (jook)
Alphonse Matejka

Alphonse Matejka (9. jaanuar 1902 St. Gallen, Šveits – 27. oktoober 1999 La Chaux-de-Fonds, Šveits) oli tšehhi päritolu keele interlingue kuulus pooldaja.

Keelelised ettevõtmised 
Alphonse Matejka oskas rääkida mitmes romaani ja germaani keeles. Ta rääkis ka vene keelt, suutis kirjutada ühele vene ajakirjale ja isegi tõlkida sellesse keelde Venemaa Teaduste Akadeemia jaoks.

Ta tegeles Ido liikumisega. Occidentali hakkas ta aga toetama 1937. aastal.

1942. aastal avaldas ta õpiku OCCIDENTAL die internationale Welthilfssprache esimese väljaande.[3] Sellele järgnes 1945. aastal Wörterbuch Occidental-Deutsch e Deutsch-Occidental. See raamat põhines Joseph Gäri ja Ric Bergeri teostel. Pärast keelenime muutmist Interlingue'iks kirjutas ja uuendas ta raamatu Interlingue die natürliche Welthilfssprache, für Millionen geschaffen, von Millionen verstanden. Vollständiger Lehrgang in 20 Lektionen.

Ta oli mitu aastat ka Cosmoglotta peatoimetaja.

Interlingue
Vicente Costalago

Vicente Costalago on filoloog, rahvusvahelise abikeele Interlingue autor ja toetaja. Ta on Interlingue'i üks peamisi kirjandusautoreid.

Ta õppis ülikoolis kaasaegseid keeli ning tõlkimist ja suulist tõlget.

Ehitatud keeled 
Ta on avaldanud Internetis mitmeid tekste erinevates konstrueeritud keeltes, nagu Lingua Franca Nova, Interlingua ja Interlingue.

Töötab 
Tema esimene töö oli La xerca per Pahoa, Lingua Franca Nova. See novell räägib Joani reisist, et leida Pahoa-nimeline mõõk, mida saab kasutada ainult Lincuo seaduslik kuningas. See oli esimene Elefenis avaldatud originaallugu.

Seejärel hakkas ta Interlingue'is avaldama. Tema esimene raamat oli algne Li sercha in li castelle Dewahl e altri racontas, mis sisaldab kolme lugu, millel on teatud mõju Edgar Allan Poe teosele "Jutuline süda", teises, pealkirjaga "Li Confession" ("Ülestunnistus"). Tema järgmine teos Antologie hispan oli kogumik hispaania kirjanduse olulisematest tekstidest tõlgitud katkenditest. Sellele järgnes interlingue'i tõlgitud muinasjuttude ja lugude kogumik Fabules, racontas e mites.

Seejärel avaldas ta teise Lingua Franca Novas kirjutatud originaalraamatu pealkirjaga La marcia nonconoseda. Pärast seda avaldasime interlingua keeles Juliade.

Viited 

Interlingue
36. üksik merejalaväe brigaad

36. üksik kontradmiral Mõhhailo Bilõnskõi nimeline merejalaväe brigaad (ukraina keeles 36-та окрема бригада морської піхоти імені контрадмірала Михайла Білинського) on Ukraina merejalaväe väeüksus.

Struktuur 
  1. merejalaväepataljon
 503. üksik merejalaväe pataljon

Ajalugu

Sõjategevus 2022. aastal 
Brigaadi üksused osalesid Mõkolaijivi lahingus ja Mariupoli lahingus. Mariupolis langes vangi seal brigaadi üksuseid juhtinud Serhi Volõnskõi, kes vabanes vangidevahetuse käigus 2022. aasta septembris.

Autasud

Ukraina kangelane 
 2022 - major Pavlo Sbõtov (postuumselt)
 2022 - major Serhi Volõnskõi

Galerii

Viited 

Ukraina sõjandus
Neptun (raketikompleks)

RK-360MTs Neptun (РК-360МЦ «Нептун») on Ukrainas valmistatud maa-meri-laevatõrje raketikompleks. 

See on välja töötatud riiklikus konstruktoribüroos Lutš (Луч) aastatel 2014–2020.

Kirjeldus 
Rakett on mõeldud kuni 5000-tonnise veeväljasurvega laevade hävitamiseks ja sellel on 150 kg kaaluv lõhkepea. Rakett on allahelikiirusega (900 km/h) ja lendab väga madalal – mõne meetri kõrgusel merepinnast. Rakett suudab manööverdada kuni 280 km pikkuse lennu ajal.

Raketti saab kasutada kolmelt platvormilt: laevalt, maalt ja õhust. 2019. aastal ehitati maapealne kompleks RK-360MTs, mis sisaldab mitmeid masinaid: juhtimispunkt, kanderakett, transpordi- ja laadimismasin jne. Rakettide laevaplatvormiks kaaluti algul Doe-tüüpi kaatreid, kuid 2018. aastast kasutatakse neid Vespa-tüüpi kaatritel.

Kasutajad 
  – Neptun võeti Ukraina relvajõududes kasutusele 2020. aastal.

Kasutus 
6. mail 2022 teatas Ukraina parlamendisaadik Oleksi Hontšarenko Telegrami kiirsõnumite vahendusel, et fregatt Admiral Makarov sai Zmijinõi saare (Maosaare) lähedal viibides tabamuse Ukraina laevatõrje tiibraketiga R-360 Neptun ja tugevaid vigastusi. Seda pole aga avalikult kinnitanud ei Venemaa ega Lääne sõjajõud.

12. mail 2022 teel Zmijinõi saarele (Maosaarele) olevat toetusalus Vsevolod Bobrov saanud pihta Neptuni raketiga, kui ta üritas saarele toimetada õhutõrjesüsteemi.

Galerii

Viited 

Ukraina relvad
Heino Kallaste

Heino Kallaste (Petrov) (12. detsember 1924, Koonu – 30. september 1991, Tallinn) oli Vinni näidissovhoostehnikumi direktor aastatel 1959–1987.

Heino Kallaste, siis varasema nimega Petrov astus 1941. aastal vabatahtlikult hävituspataljoni, kuhu ta läks Väike-Maarjast juba 17aastase koolipoisina. 1945. aastast NLKP (b) / NLKP liige. 27. juulist 1942 kuni 1946 teenis ta Punaarmees , osales Suures Isamaasõjas: Kalininis, Leningradis, Teisel Balti rindel, laskurrühma komandör (Uljanovski oblastis). Ta on lõpetanud Eestimaa Kommunistliku Partei Keskkomitee juures parteikooli (1950), NLKP Keskkomitee juures asuva Kõrgema Hariduskooli (1957), Eesti Põllumajandusakadeemia (1969). Rakvere MTS-i poliitikaosakonna juhataja asetäitja (1950–1951), Väike-Maarja piirkonna täitevkomitee esimees (1951–1952, 1953–1955 ja 1957–1959). Õitsengi kolhoosi esimees (1955-1957).

1970. aastal oli NSVL Ülemnõukogu (Rahvuste Nõukogu) saadik Eesti NSV VIII lõunapoolsest valimisringkonnast nr 473. NLKP XXIII kongressi delegaat.

Kallaste verised teod ei piirdu vaid sõjaajaga. Tema hingel on ühe poisi mõrv. Purjus peaga haaranud ta kolleegi relvakapist revolvri ja tulistanud ulakust teinud noormehe selga. Kallaste kui tuntud partei- ja sovhoosijuht pesti sellest mõrvast puhtaks ja kaasosaline sai kogu koorma enda kraesse. Ametliku versiooni järgi tulistas kohalik katlakütja noormeest selga ja too jooksis verest tühjaks.

Heino Kallaste määrati Vinni Näidissovhoostehnikum direktoriks 13. mail 1959.

1980. aastal andis brošüüri, mis tutvustas Vinni Näidissovhoostehnikumi - Tööpunalipu ordeniga NLKP XXV kongressi nimeline Vinni Näidissovhoostehnikum. Ордена Трудового Красного Знамени Винниский опорно-показательный совхоз-техникум имени XXV сьезда КПСС.

Tunnustused 

 Sotsialistliku töö kangelane (1965). 
 Kahe Lenini ordeniga
 Oktoobrirevolutsiooni orden
 Isamaasõja II järgu orden 
 Punatähe orden 
 Tööpunalipu orden
 Austuse märk
 Rahvamajanduse Saavutuste Näituse medalitega - kahe kuld ja hõbemedaliga
 2016. aastal püstitati Vinni ausammas

Viited 

Sotsialistliku töö kangelased
Lenini ordeni kavalerid
Oktoobrirevolutsiooni ordeni kavalerid
Punatähe ordeni kavalerid
Tööpunalipu ordeni kavalerid
NSV Liidu Ülemnõukogu Rahvuste Nõukogu saadikud
Eesti NSV hävituspataljonlased
Metsakalmistule maetud
Sündinud 1924
Surnud 1991
Jakov Gabovitš

Jakov Gabovitš (ka Jakow Gabowitš; 30. august 1914 Tartu – 24. september 1980 Tartu) oli Eesti matemaatik.

Ta lõpetas aastal 1932 Juudi Kultuurivalitsuse Tallinna Ühisgümnaasiumi. Aastatel 1934–1935 õppis ta Tartu Ülikoolis keemiat, aastatel 1935–1941 õppis ta Tartu Ülikoolis matemaatikat. Aastatel 1941–1945 oli ta Nõukogude Liidu tagalas, olles aastatel 1942–1943 Punaarmees. Aastal 1945 lõpetas ta Tartu Ülikooli matemaatika-loodusteaduskonna matemaatika erialal. Aastatel 1946–1949 oli ta Tartu Riikliku Ülikooli matemaatilise analüüsi kateedri aspirant, aastal 1950 kaitses ta füüsika-matemaatika kandidaadi väitekirja.

Ta töötas õppejõuna Tartu Ülikoolis arvutusmatemaatika kateedris.

Isiklikku
Tema poeg oli matemaatik Jevgeni Gabovitš.

Teoseid
Jacob Gabovitš; Ernst Öpik 1935. The densities of visual binary stars. Tartu. 
Jakob Gabovitš; Lembit Kivistik 1968. Arvuteooria. Tartu: TRÜ Kirjastus.

Välislingid
Album Academicum Universitatis Tartuensis 1918-1944

Eesti matemaatikud
Tartu Ülikooli õppejõud
Eesti Maaülikooli õppejõud
Eesti juudid
Sündinud 1914
Surnud 1980
Attnang-Puchheim

Attnang-Puchheim on linn Austria Vöcklabrucki ringkonnas. See asub Vöcklabrucki ja Schwanenstadti linnade vahel Ülem-Austria Eel-Alpide nõlvadel ning seda kutsutakse "Salzkammerguti ukseks". Seal asub oluline raudteesõlm, kus Salzkammerguti liin ühendub Salzburgi-Viini liiniga.

Ajalugu
Puchheimi mainitakse esimest korda 1135. aastal, Attnangi 1242. aastal. 1912. aastal nimetati linn Attnang-Puchheimiks.

Viited

Vaata ka
Attnang-Puchheimi raudteejaam

Välislingid

Austria linnad
Ülem-Austria
Paulaner

Paulaner on Saksamaa õlletehas, mille asutasid aastal 1634 Müncheni Neudeck ob der Au ristikäigu miniimide ordu kerjusmungad. Nii kerjusmungaordu kui pruulikoda nimetati ordu asutaja Francesco di Paola järgi. Tänapäeval on Paulaner üks kuuest õlletootjast, mille õlut juuakse Oktoberfestil. Paulaneri õlu on Saksamaa kuue jooduima õlle seas.

Vaata ka
 Saksamaa õlletootjate loend
 Vanimate ettevõtete loend

Viited

Välislingid
 Official website
 Paulaner am Nockherberg Restaurant
 Paulaner Bräuhaus Singapore

Õlletootjad
Saksamaa ettevõtted
Wesley Fofana

Wesley Fofana (sündinud 17. detsembril 2000 Marseilles) on Prantsusmaa jalgpallur, kes mängib Inglismaa Premier League'i klubis Chelsea.

2015. aastal liitus ta Prantsusmaa klubiga Saint-Étienne, kellega sõlmis esimese profilepingu 2018. aastal. Prantsusmaa kõrgliigas debüteeris ta 2019. aasta mais.

2020. aasta oktoobris sõlmis ta viieaastase lepingu Leicester Cityga. Üleminekusumma oli umbes 36,5 miljonit naesterlingit. 2021. aasta mais pälvis Fofana Leicester City hooaja parima noormängija auhinna. Esimese värava lõi ta Leicester City meeskonnas UEFA Euroopa Konverentsiliiga kaheksandikfinaali korduskohtumises 17. märtsil 2022 Prantsusmaa klubi Rennesi Stade'i vastu. 31. augustil 2022 liitus Fofana Londoni klubiga Chelsea.

Fofana on moslem.

Saavutused 
Leicester City
FA Cup: 2020–21

Viited 

Prantsusmaa jalgpallurid
AS Saint-Étienne'i jalgpallurid
Leicester City FC mängijad
Chelsea FC mängijad
Ligue 1 mängijad
Premier League'i mängijad
Sündinud 2000
Andri Kovaltšuk

Andri Kovaltšuk (ukraina keeles Андрій Трохимович Ковальчук; sündinud 28. aprillil 1974) on Ukraina sõjaväelane.

Sõjaväeteenistus 
Ta oli 2016–2021 Ukraina dessantvägede staabiülem.

Autasud 
 2022 - Sõjaliste Teenete Rist

Viited 

Ukraina sõjaväelased
Sündinud 1974
AeroVironment Switchblade

Switchblade on mehitamata õhusõiduki väljanägemisega rakett, mida toodab Ameerika firma AeroVironment ja mis on mõeldud sõjanduses kasutamiseks. Ameerika Ühendriikide relvajõud klassifitseerivad Switchblade’i raketiks. Rakett on nii sõduri seljakotis kaasaskantav kui ka kiiresti käiku lastav õhu-, mere- või maaplatvormidelt. Switchblade’i eesmärk on lennata sihtmärgi piirkonda, fikseerida vastase asukoht ja rünnata kohe või jääda piirkonda tiirlema, et oodata sobivat hetke.

Ajalugu 
2011. aasta 1. septembril sõlmisid Ameerika Ühendriikide relvajõud lepingu 4,9 miljoni dollari väärtuses, millega tellis AeroVironmentilt täpsustamata koguses rakette. Seejärel, 20. märtsil lisati lepingusse 5,1 miljonit dollarit juurde, et täiendada inseneriteenuseid, arendada operatiivseid Switchblade’i süsteeme ja koolitada operaatoreid. 2012. aasta lõpuks oli 75 Switchblade’i saadetud Afganistanis teenivatele USA sõduritele. 2013. aasta jaanuariks oli olnud mitmeid õnnestunud juhtumeid raketi kasutamisel.

2020. aasta oktoobris avalikustas AeroVironment uuema versiooni Switchblade 600, mille ehituslikud mõõtmed ja kaasaskantava varustuse kaal on suuremad kui algsel mudelil.

Disain

Switchblade 300 
Switchblade 300 on loodud selleks, et tõsta kompanii suuruse jalaväeüksuse tulejõudu. Rakett on ühemehe juhitav ja selle ülesseadmine ning laskmine võtab aega alla kahe minuti. Laskmine toimub spetsiaalsest torust, millest väljudes avanevad raketi enda tiivad ja rakett lendab edasi aku energia abil. Switchblade’i juhtimine võib toimuda autonoomselt kui ka manuaalselt. Väikeste mõõtmete ja vaikse mootori tõttu on vastasel raketti keeruline radari abil tuvastada ning jälgida isegi väga väikestel kaugustel.

Raketi operaator on varustatud reaalaja videovoo ja funktsiooniga Cursor-on-Target (kursor sihtmärgil), mis jagab sihtmärgi asukoha koordinaate. Juhtimine toimub spetsiaalse Switchblade 300 tulejuhtimisseadme ja vastupidava sülearvuti kaudu. Raketi kogukaal on 2,5 kg, lennuaeg 15 minutit ja sidekaugus 10 kilomeetrit. Lennukiirus on 101 km/h, mille juures on maksimaalne laskumiskiirus 160 km/h. Rakett on varustatud kahe esi- ja külgvaate kaameratega ning ninas asuva infrapunakaameraga. Mudel 300 hinnaks on ligikaudu 6000$.

Switchblade 600 
USA relvajõud võtsid kasutusele suurema raketi Switchblade 600, mille lennuaeg on üle 40 minuti ja sidekaugus ligikaudu 40 kilomeetrit. Switchblade 600 on võimalik üles seada ligikaudu kümne minutiga. Süsteemi kogukaal on 54,4 kg, kuhu kuuluvad raketi (15 kg) ja tulejuhtimissüsteemi (31 kg) kaasaskantavad kastid. Uuema mudeli suurim eelis on soomust läbistava lõhkepea kandmise võimekus.

Viited

Välislingid 
 Switchblade 300 AeroVironment veebisait



Ameerika Ühendriikide relvad